Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: „A rádiózásról és televíziózásról szóló 1996. évi I. törvényben foglaltak szerint a szabad és független rádiózás és
Paragraph Index: 957

(1)–(2) bekezdés és 141. § (1)–(2) bekezdés]. A közalapítvány alapvetõ feladata, hogy a Magyar Televízió, mint részvénytársaság (a továbbiakban: Magyar Televízió Rt.) tulajdonosaként gondoskodjék a közszolgálati mûsorszolgáltatásnak a törvényben meghatározott követelményei érvényesülésérõl.” Az MTV Közalapítvány az Mtv. 64. §-ában elõírtak szerint 1996. október 1-jén megalapította az MTV Rt.-t. Az Rt. alapító okirata szerint: „a társaság feladata nemzeti közszolgálati televízió mûsorszolgáltatás. A polgári társadalom önszervezõdésének segítõjeként, a magyarországi szellemi közélet mérvadó mûhelyeként tevékenységében biztosítja a szabad és független közszolgálati mûsorszolgáltatást, a véleménynyilvánítás szabadságát, a tájékoztatás függetlenségét, kiegyensúlyozottságát és tárgyilagosságát, a tájékozódás szabadságát, valamint az egyetemes és a nemzeti kultúra értékeinek megjelenítését, a vélemények és a kultúra sokszínûségének érvényre juttatását. A társaság ennek érdekében országos terjesztésû mûsorszolgáltatásra köteles, valamint körzeti, illetve helyi mûsorszolgáltatást nyújthat.” Az Mtv. 141. § (6) bekezdése értelmében a Magyar Televízió költségvetési szerv megszûnt akkor, amikor a Magyar Televízió Részvénytársaság létrejött. Az Mtv. 141. § (1) bekezdése alapján a Magyar Televízióra bízott állami vagyon az MTV Közalapítvány tulajdonába azon a napon került, amelyen a Közalapítvány megalapította az MTV Rt.-t. A

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes